Source: https://www.riigiteataja.ee/akt/13224467
Timestamp: 2018-12-17 17:23:25+00:00

Document:
Diplomaatiliste passide andmekogu asutamine ja andmekogu põhimäärus – Riigi Teataja
Diplomaatiliste passide andmekogu asutamine ja andmekogu põhimäärus
Diplomaatiliste passide andmekogu asutamine ja andmekogu põhimäärus - sisukord
§ 5 Andmete ristkasutus
§ 6 Andmekogus sisalduvate andmete kaitse
§ 7 Andmekogusse kantavate andmete ulatus
§ 8 Diplomaatilise passi kasutaja andmed
§ 9 Diplomaatilise passi seeria ja numbri andmed
§ 10 Diplomaatilise passi kehtivuse andmed
§ 11 Diplomaatilise passi kätteandmise ja tagastamise andmed
§ 12 Andmeandja
§ 13 Andmete andmekogusse kandmise alusdokumendid
§ 14 Andmete andmekogusse kandmine
§ 16 Ebaõigete andmete parandamine
§ 17 Juurdepääs andmekogusse kantud andmetele
§ 18 Andmete väljastamine andmekogust
6 ANDMEKOGU ANDMETE ARHIVEERIMINE, ANDMEKOGU PIDAMISE RAHASTAMINE JA ANDMEKOGU TEGEVUSE LÕPETAMINE
§ 19 Andmekogu kannete paberkandjal alusdokumentide arhiveerimine
§ 20 Rahastamine
§ 21 Andmekogu tegevuse lõpetamine
§ 22 Enne käesoleva määruse jõustumist kogutud andmete andmekogusse kandmine
RTL 2009, 78, 1135
Vastu võetud 07.10.2009 nr 18
Määrus kehtestatakse «Välissuhtlemisseaduse» § 9 lõike 7 punkti 3 ja lõike 14 alusel ning kooskõlas «Avaliku teabe seaduse» § 435 lõikega 1.
Andmekogu nimetus on «Diplomaatiliste passide andmekogu» (edaspidi andmekogu).
Andmekogu vastutav töötleja on Välisministeerium (edaspidi vastutav töötleja).
Andmekogu pidamise eesmärk on riigi sisejulgeoleku tagamiseks arvestuse pidamine välja antud, kehtetuks tunnistatud ja kehtivuse kaotanud diplomaatiliste passide üle.
(1) Andmekogu peetakse ühetasandilise infotehnoloogilise andmekoguna ja andmekogu kannete paberkandjal alusdokumentide toimikutena. Andmekogu kannete paberkandjal alusdokumendid on diplomaatilise passi taotlus ja sellele lisatud dokumendid.
§ 5. Andmete ristkasutus
Andmekogu vastutaval töötlejal on lubatud talle seadusega pandud ülesannete täitmiseks esitada päringuid ja saada andmeid teistest andmekogudest.
§ 6. Andmekogus sisalduvate andmete kaitse
(1) Andmekogus sisalduvate andmete käideldavuse, tervikluse ja konfidentsiaalsuse tagamiseks rakendatakse asjakohaseid organisatsioonilisi, füüsilisi ja infotehnoloogilisi turvameetmeid.
(2) Andmekogus sisalduvate andmete turvaklass on K1T1S2. Andmekogu turbeaste on keskmine (M).
§ 7. Andmekogusse kantavate andmete ulatus
Andmekogusse kantakse andmed väljastatud diplomaatiliste passide, nende kasutajate ning diplomaatiliste passide väljaandmise, kehtivuse ja tagastamise, samuti diplomaatilise passi seeria ja numbri kohta.
§ 8. Diplomaatilise passi kasutaja andmed
Diplomaatilise passi kasutaja kohta kantakse andmekogusse järgmised andmed:
7) kontaktandmed (tänav, maja, korter, linn või küla, vald, maakond, riik, postiindeks, e-post, telefon);
8) foto või näokujutis;
9) allkiri või allkirjakujutis;
10) sõrmejäljekujutised;
11) andmed sõrmejälgede võtmise võimatuse kohta;
12) diplomaatilise passi kasutaja tööandja või lähetaja.
§ 9. Diplomaatilise passi seeria ja numbri andmed
Diplomaatilise passi seeria ja numbri kohta kantakse andmekogusse järgmised andmed:
1) suurtähena või – tähtedega esitatud seeria tähis;
2) seitsmekohaline number.
§ 10. Diplomaatilise passi kehtivuse andmed
(1) Diplomaatilise passi kehtivuse kohta kantakse andmekogusse järgmised andmed:
1) kehtivuse alguse ja lõppemise kuupäev;
2) kehtetuks tunnistamise põhjus ja kehtetuks tunnistamise kuupäev.
(2) Andmed diplomaatilise passi aegumise kohta kajastuvad andmekogus elektroonilise programmi automaatkandena.
§ 11. Diplomaatilise passi kätteandmise ja tagastamise andmed
Andmekogusse kantakse andmed diplomaatilise passi kätteandmise ja tagastamise kuupäeva kohta.
§ 12. Andmeandja
Andmekogusse andmete andja (edaspidi andmeandja) on diplomaatilise passi kasutaja ja vastutav töötleja.
§ 13. Andmete andmekogusse kandmise alusdokumendid
Andmete andmekogusse kandmise alusdokumendid on:
1) vormikohane diplomaatilise passi taotlus;
2) kasutaja isikut tõendav dokument;
3) kasutaja sündi tõendav dokument;
4) kasutaja esindaja esindusõigust tõendav dokument;
5) kasutaja esindaja isikut tõendav dokument;
6) kasutaja isikuandmete muutumist tõendav dokument;
7) kasutaja puuet tõendav dokument;
8) muud toimingu tegemise aluseks olevad dokumendid ja tõendid.
§ 14. Andmete andmekogusse kandmine
Käesoleva määruse §-des 8, 9, 10 ja 11 nimetatud andmed kannab andmekogusse vastutav töötleja. Andmed kantakse andmekogusse enne diplomaatilise passi väljastamist ja diplomaatilise passi kehtetuks tunnistamist.
Andmeandja vastutab tema esitatud andmete ning alusdokumentidel olevate andmete õigsuse eest alusdokumendi esitamise ajal. Andmekogu vastutav töötleja vastutab tema poolt andmekogukaardile kantud andmete vastavuse eest andmeandja esitatud andmetele.
§ 16. Ebaõigete andmete parandamine
Kui vastutav töötleja avastab andmekogus ebaõigeid andmeid või kui talle on nendest teada antud, korraldab ta andmete parandamise.
§ 17. Juurdepääs andmekogusse kantud andmetele
(1) Andmekogus sisalduvad andmed on juurdepääsupiiranguga ning tunnistatud asutusesiseseks kasutamiseks mõeldud andmeteks.
(2) Juurdepääs andmekogusse kantud andmetele on vastutava töötleja ametnikel neile teenistuskohustuste täitmiseks määratud ulatuses ning andmekaitse järelevalveasutusel seadusest tulenevate ülesannete täitmiseks, samuti isikul, kes arendab või hooldab andmekogu.
§ 18. Andmete väljastamine andmekogust
(1) Andmekogu vastutav töötleja väljastab andmekogusse kantud isikuandmeid järgmiselt:
2) riigi- ja kohaliku omavalitsuse asutustele, avalik-õiguslikele juriidilistele isikutele ja eraõiguslikele juriidilistele isikutele nende kirjaliku avalduse alusel, kui andmete väljastamiseks on vahetult seadusest tulenev alus, see on vajalik isikut tõendava dokumendi kehtivuse või isikusamasuse kontrollimiseks ning nimetatu ei ole andmete väljastamist soovival isikul võimalik isikut tõendava dokumendi abil.
(2) Andmekogu vastutav töötleja otsustab ja korraldab kolmandatele isikutele infosüsteemide andmevahetuskihi kaudu andmete väljastamise kooskõlas «Avaliku teabe seaduse» ja «Isikuandmete kaitse seadusega». Vajaduse korral sõlmitakse andmesaaja või -kasutajaga leping, kus sätestatakse väljastatavate andmete koosseis, andmete väljastamise õiguslik alus ning andmete väljastamise eesmärk, tingimused, kord ja viis.
6. peatükk ANDMEKOGU ANDMETE ARHIVEERIMINE, ANDMEKOGU PIDAMISE RAHASTAMINE JA ANDMEKOGU TEGEVUSE LÕPETAMINE
§ 19. Andmekogu kannete paberkandjal alusdokumentide arhiveerimine
Vastutav töötleja säilitab andmekogu kannete paberkandjal alusdokumente kooskõlas vastutava töötleja asjaajamises kehtestatud dokumentide loetelus sarjadele ette nähtud säilitustähtaegadega, mille lõppemise järel antakse need «Arhiiviseaduse» ja muude seaduste ning nende alusel kehtestatud õigusaktide kohaselt avalikku arhiivi või otsustatakse nende hävitamine.
§ 20. Rahastamine
Andmekogu hooldus- ja arendustöid ning pidamist rahastatakse vastutavale töötlejale riigieelarvest selleks otstarbeks eraldatud vahenditest.
§ 21. Andmekogu tegevuse lõpetamine
Andmekogu tegevus lõpetatakse ja lõpetamine registreeritakse Vabariigi Valitsuse 28. veebruari 2008. a määruse nr 58 «Riigi infosüsteemi haldussüsteem» kohaselt.
Andmekogusse kantakse ka enne käesoleva määruse jõustumist kogutud andmed väljastatud ja kehtetuks tunnistatud diplomaatiliste passide kohta.

References: § 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 16

§ 17

§ 18

§ 19

§ 20

§ 21

§ 22
 § 9
 § 435

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 16

§ 17

§ 18

§ 19

§ 20

§ 21